ܡܰܬ݂ܝܐ ܕܘ ܟܰܗܪܳܒܐ ܠܝ ܩܪܝܬ݂ܐ / Maṯyo du kahrobo li qriṯo
author: Cäziz Aydin
edition published: 2020
language: tru
availability: Creative Commons — Attribution 4.0 International — CC BY 4.0 https://creativecommons.org/licenses/by/4.0/ (http://creativecommons.org/licenses/by/4.0/)

ܡܶܩܷܡ ܡܘ ܟܰܗܪܳܒܐ ܕܐܳܬ݂ܶܐ ܠܝ ܩܪܝܬ݂ܐ ܡܰܕܷܠܩܝܘܰܐ ܫܪܳܓ݂ܶܐ ܠܘ ܬܷܢܗܝܪܐ ܕܐܰܒ ܒܳܬܶܐ. ܘܒܷܬ݂ܷܪ ܡܰܫ ܫܪܳܓ݂ܶܐ ܗܰܘܷܢ ܠܰܡܦ݁ܰܛ. ܐܰܫ ܫܪܳܓ݂ܶܐ ܘܐܰܠ ܠܰܡܦ݁ܰܛ ܕܷܠܩܝܘܰܐ ܒܘ ܓܰܙ ܘܒܝ ܦܬܷܠܬܐ. ܡܳܠܷܢܘܰܐ ܐܝ ܠܰܡܦ݁ܰܐ ܓܰܙ ܘܡܰܚܬܝܘܰܐ ܒܪܝܫܰܐ ܦܬܝܠܬܐ ܘܡܰܕܷܠܩܝܘܰܝܠܰܐ ܠܰܫܰܢ ܕܚܳܙܷܢ ܒܰܗܪܐ. ܡܷܣܬܰܥܷܡܠܝܘܰܐ ܐܰܫ ܫܪܳܓ݂ܶܐ ܐܰܓ݂ܠܰܒ ܒܰܐ ܤܛܰܒܝܠܶܐ ܠܰܫܰܢ ܕܡܰܚܬܝ ܥܰܠܳܦܐ ܠܰܚ ܚܝܶܘܷܢ، ܘܠܰܫܰܢ ܕܡܰܢܷܗܪܝ ܐܘ ܒܰܝܬܐ. ܘܗܰܘܟ݂ܰܐ ܡܕܰܒܰܪܪܶܐ ܐܰܢ ܢܳܫܶܐ ܒܰܠ ܠܰܡܦܰ݁ܛ ܘܒܰܫ ܫܪܳܓ݂ܶܐ ܗܘܠ ܕܐܰܬܝ ܐܘ ܟܰܗܪܳܒܐ ܠܝ ܩܪܝܬ݂ܐ ܒܝ ܫܰܬܐ ܕܰܐܢ ܐܰܠܦܐ ܘܫ̰ܰܥܡܐ ܘܫܶܬ ܬܡܳܢܝ. ܒܷܬܷܪ ܡܷܕ ܐܰܬ݂ܝ ܐܘ ܟܰܗܪܳܒܳܐ ܠܝ ܩܪܝܬ݂ܐ ܐܰܢ ܢܳܫܶܐ ܓܪܷܫܫܶܐ ܟܰܗܪܳܒܐ ܠܰܒ ܒܳܬܰܬ݂ܬܶܐ ܘܛܪܰܠܠܶܗ ܡܰܫ ܫܪܳܓܶܐ ܘܡܰܐ ܠܰܡܦ݁ܰܛ. ܒܘ ܟܰܗܪܳܒܳܐ ܐܰܚ ܚܰܝܶܐ ܡܚܰܠܦܝ ܓ݂ܱܠܱܒܶܐ ܒܝ ܩܪܝܬ݂ܐ ܘܒܰܣܝܡܝ.

Maṯyo du kahrobo li qriṯo